ડ્રેસમાં ફ્રિન્જિસ ફેમિનિન લુક આપે છે. ડ્રેસમાં પણ ફ્રિન્જિસની પ્લેસમેન્ટ અલગ-અલગ આપવામાં આવે છે, જેમ કે ડ્રેસમાં મોટે ભાગે ડ્રેસની જે લેન્ગ્થ હોય એના કરતાં ફ્રિન્જિસની લેન્ગ્થ લાંબી રાખવામાં આવે છે. ડ્રેસિસમાં જે પૅટર્ન હોય છે એની સ્ટિચ લાઇન પર પણ ફ્રિન્જિસ આપવામાં આવે છે અથવા બે પાર્ટમાં આપવામાં આવે છે, જેમ કે યોક અને કમરની નીચે. ફ્રિન્જિસવાળા ડ્રેસ પહેરવા માટે ચોક્કસ પર્સનાલિટી અને પર્ફેક્ટ ફંક્શનની જરૂર હોય છે. આવા ડ્રેસ કૅઝ્યુઅલી પહેરાતા નથી. ફ્રિન્જિસ ડ્રેસ પર્ફેક્ટ પાર્ટી લુક આપે છે. આવા ડ્રેસ સાથે હાઈ હીલ્સ જ સારી લાગે છે અને આવા ડ્રેસ લાંબી-પાતળી યુવતીઓ પર જ સારા લાગે છે.